Zadeva C-121/11

Pro-Braine ASBL in drugi

proti

Commune de Braine-le-Château, ob udeležbi: Veolia es treatment SA

(Predlog za sprejetje predhodne odločbe, ki ga je vložilo Conseil d’État)

„Direktiva 1999/31/ES — Odlaganje odpadkov na odlagališčih — Direktiva 85/337/EGS — Presoja vplivov nekaterih javnih in zasebnih projektov na okolje — Odločba o nadaljevanju obratovanja odlagališča z dovoljenjem, sprejeta brez presoje vplivov na okolje — Pojem „soglasje za izvedbo““

Povzetek sodbe

Okolje – Presoja vplivov nekaterih projektov na okolje – Direktiva 85/337 – Obveznost pristojnih organov za presojo pred dovoljenjem – Pojem „soglasje za izvedbo“ – Pojem „projekt“

(Direktiva Sveta 85/337, kakor je bila spremenjena z Direktivo 2003/35, člen 1(2), in Priloga II, točka 13, prva alinea, ter Direktiva 1999/31, člen 14(b))

Dokončna odločba v zvezi z nadaljevanjem obratovanja obstoječega odlagališča, ki je bila v skladu s členom 14(b) Direktive 1999/31 o odlaganju odpadkov na odlagališčih sprejeta na podlagi načrta prilagoditve, se šteje za „soglasje za izvedbo“ v smislu člena 1(2) Direktive 85/337 o presoji vplivov nekaterih javnih in zasebnih projektov na okolje, kakor je bila spremenjena z Direktivo 2003/35, le če se s to odločbo dovoljuje sprememba ali razširitev obrata ali kraja z deli ali posegi, ki spreminjajo njegovo fizično stvarnost, ki bi lahko imela pomembne škodljive vplive na okolje v smislu točke 13 Priloge II k Direktivi 85/337 in se zato šteje za „projekt“ v smislu člena 1(2) te direktive.

Ali je to tako, mora preizkusiti nacionalno sodišče. Pri presoji obstoja pomembnih škodljivih vplivov na okolje v okviru tega preizkusa je treba upoštevati dejstvo, da je, kot izhaja iz uvodne izjave 26 Direktive 1999/31, namen načrta prilagoditve, ki je potrjen s tako dokončno odločbo, sprejetje potrebnih ukrepov za prilagoditev obstoječega odlagališča določbam te direktive, in da taka odločba torej spada v okvir politike varstva okolja.

(Glej točke od 35 do 37 in izrek.)

Zadeva C-121/11

Pro-Braine ASBL in drugi

proti

Commune de Braine-le-Château, ob udeležbi: Veolia es treatment SA

(Predlog za sprejetje predhodne odločbe, ki ga je vložilo Conseil d’État)

„Direktiva 1999/31/ES — Odlaganje odpadkov na odlagališčih — Direktiva 85/337/EGS — Presoja vplivov nekaterih javnih in zasebnih projektov na okolje — Odločba o nadaljevanju obratovanja odlagališča z dovoljenjem, sprejeta brez presoje vplivov na okolje — Pojem „soglasje za izvedbo““

Povzetek sodbe

Okolje — Presoja vplivov nekaterih projektov na okolje — Direktiva 85/337 — Obveznost pristojnih organov za presojo pred dovoljenjem — Pojem „soglasje za izvedbo“ — Pojem „projekt“

(Direktiva Sveta 85/337, kakor je bila spremenjena z Direktivo 2003/35, člen 1(2), in Priloga II, točka 13, prva alinea, ter Direktiva 1999/31, člen 14(b))

Dokončna odločba v zvezi z nadaljevanjem obratovanja obstoječega odlagališča, ki je bila v skladu s členom 14(b) Direktive 1999/31 o odlaganju odpadkov na odlagališčih sprejeta na podlagi načrta prilagoditve, se šteje za „soglasje za izvedbo“ v smislu člena 1(2) Direktive 85/337 o presoji vplivov nekaterih javnih in zasebnih projektov na okolje, kakor je bila spremenjena z Direktivo 2003/35, le če se s to odločbo dovoljuje sprememba ali razširitev obrata ali kraja z deli ali posegi, ki spreminjajo njegovo fizično stvarnost, ki bi lahko imela pomembne škodljive vplive na okolje v smislu točke 13 Priloge II k Direktivi 85/337 in se zato šteje za „projekt“ v smislu člena 1(2) te direktive.

Ali je to tako, mora preizkusiti nacionalno sodišče. Pri presoji obstoja pomembnih škodljivih vplivov na okolje v okviru tega preizkusa je treba upoštevati dejstvo, da je, kot izhaja iz uvodne izjave 26 Direktive 1999/31, namen načrta prilagoditve, ki je potrjen s tako dokončno odločbo, sprejetje potrebnih ukrepov za prilagoditev obstoječega odlagališča določbam te direktive, in da taka odločba torej spada v okvir politike varstva okolja.

(Glej točke od 35 do 37 in izrek.)